Ingabe ikhona into uNkulunkulu ayenzayo, noma ngabe inkulu noma ngabe incane, engabalulekile noma engenanjongo? Yonke into ayenzayo ibalulekile futhi inenjongo. Ake sixoxe ngalokhu ngombuzo abantu abahlala bekhuluma ngawo. Abantu abaningi bahlale bebuza: Yini eyafika kuqala, inkukhu noma iqanda? (Inkukhu.) (UNkulunkulu wadala inkukhu, wase eyenza ukuthi ikwazi ukukhiqiza impilo— ikhono lokufukamela amaqanda, nekhono lokuqhubekisa impilo.) Le ncazelo ngathi iyiyo. Ingabe abanye abafowethu nodadewethu banawo omunye umbono? Khulumani nikhululeke. (Inkukhu yafika kuqala.) Lokhu kufana nje nabantu bengazi ukuthi inkukhu yadalwa nguNkulunkulu. Abantu abawazi lo mgomo, futhi abacacelwa ukuthi yiqanda noma yinkukhu efika kuqala. Abazi ukuthi yini okumele ifike kuqala, ngakho-ke bahlale bengakwazi ukuthola impendulo. Inkukhu yayikwazi ukuzalela amaqanda bese ifukamela amachwane, kanti abantu bangayidla futhi inkukhu. Akwenzi impilo ibe lula lokho? Indlela uNkulunkulu enza ngayo izinto iqonde ngqo futhi ayinzima neze. Iqanda liphumaphi? Liphuma enkukhwini. Akukho qanda ngaphandle kwenkukhu. UNkulunkulu wadala into ephilayo! Isintu asinangqondo futhi siyiziphukuphuku, njalo babambeka ezintweni ezilula, ekugcineni begcina bezenzela ezabo izinkolelo ezingenangqondo.